jkorsvik/nowiki_second_scrape_merged huggingface dataset:
Valerie Brisco-Hooks

Valerie Brisco-Hooks (født 6. juli 1960, er en amerikansk tidligere friidrettsutøver som konkurrerte på 1980-tallet.
Brisco-Hooks ble historisk under OL 1984 da hun som første kvinne vant olympisk gull på både 200 meter og 400 meter. I tillegg var hun med på stafettlaget som vant gull på 4 x 400 meter.
Under VM 1987 i Roma løp hun den tredje etappen på det amerikanske stafettlaget som tok bronse, slått av DDR og Sovjetunionen.
Brisco-Hooks’ siste store mesterskap var OL 1988 i Seoul, der hun ble nummer fire på 400 meter. Hun var også med på det amerikanske stafettlaget som tok sølv på 4 x 400 meter. I denne stafetten slo både vinnerlaget Sovjetunionen og USA den gamle verdensrekorden som DDR innehadde.


== Referanser ==


== Eksterne lenker ==
(en) Valerie Brisco-Hooks – kategori av bilder, video eller lyd på Commons 
(en) Valerie Brisco-Hooks på Internet Movie Database 
(de) Valerie Brisco-Hooks – Munzinger Sportsarchiv 
(en) Valerie Brisco-Hooks – Olympedia 
(en) Valerie Brisco-Hooks – Sports-Reference (OL-resultater – arkivert) 
(en) Valerie Brisco-Hooks – World Athletics 
(en) Valerie Brisco-Hooks – National Track & Field Hall of Fame 
(en) Valerie Brisco-Hooks – Track and Field Statistics 
(en) Biografi
Flåteliste for MRF

Flåteliste for MRF er en komplett opplisting av fartøy eid av Møre og Romsdal Fylkesbåtar (tidligere Møre Fylkes Ruteselskap) i perioden 1920 – 2001. Fartøy som kun var innleid er ikke tatt med.
Møre Fylkes Ruteselskap (MFR) var et fylkesrederi som ble opprettet i 1920 ved å kjøpe opp mange lokale rederier. I 1947 ble navnet endret til Møre og Romsdal Fylkesbåtar (MRF). Rederiet drev hovedsakelig med rutetrafikk og fergeruter i Møre og Romsdal, men hadde også ruter utenfor fylket. I 2001 fusjonerte selskapet med Fylkesbaatane i Sogn og Fjordane (FSF) og dannet Fjord1.

Tabellens kolonner er sortérbare.


== Fotnoter ==


== Kilder ==
Arne Inge Torvik: Om samferdsel i Møre og Romsdal – Del II: Samfunn og ferdsel. Utgitt av Møre og Romsdal Fylkesbåtar 2000. ISBN 82-7955-020-8
Viktor Röthlin

Viktor Röthlin (født 14. oktober 1974) er en sveitsisk langdistanseløper som hovedsakelig konkurrerer på maraton. Han har tatt to EM-medaljer og en VM-medalje på denne distansen. 
I EM 2006 i Göteborg ble det sølvmedalje. Året etter tok han bronse i VM i Osaka. I 2010 vant han EM-gull i Barcelona. Röthlins personlige rekord stammer fra 2008 i Tokyo og er på 2.07.23.


== Referanser ==


== Eksterne lenker ==
(de) Offisielt nettsted 
(en) Viktor Röthlin – kategori av bilder, video eller lyd på Commons 
(en) Viktor Röthlin – Olympics.com 
(en) Viktor Röthlin – Olympic.org 
(en) Viktor Röthlin – Olympedia 
(en) Viktor Röthlin – Sports-Reference (OL-resultater – arkivert) 
(en) Viktor Röthlin – World Athletics 
(en) Viktor Röthlin – Track and Field Statistics 
(en) Viktor Röthlin – ARRS
Alex Schwazer

Alex Schwazer (født 26. desember 1984) er en italiensk kappgjenger.
Schwazers første mesterskap var VM i Helsingfors 2005 da han tok bronse på 50 km kappgang med tiden 3.41.54. Han deltok også i VM i Osaka, der det ble ny bronsemedalje på 50 km, denne gang på tiden 3.44.38. I det samme mesterskapet deltok han også på distansen 20 km, der han endte på niendeplass. 
Karrierens foreløpige høydepunkt kom under OL 2008 i Beijing, der han tok gull på tiden 3.37.09.
Schwazers personlige rekord på 50 km er fra 2007 og lyder på 3.36.04.
Schwazer ble dopingtatt under OL 2012 i London. Han innrømmet forholdet og ble utestengt i tre og et halvt år. 
I 2016 ble han igjen dopingtatt og utestengt i åtte år.


== Referanser ==


== Eksterne lenker ==
(de) Alex Schwazer – Munzinger Sportsarchiv 
(en) Alex Schwazer – Olympics.com 
(en) Alex Schwazer – Olympic.org 
(en) Alex Schwazer – Olympedia 
(en) Alex Schwazer – Sports-Reference (OL-resultater – arkivert) 
(it) Alex Schwazer – Italias olympiske komité 
(en) Alex Schwazer – World Athletics 
(it) Alex Schwazer – FIDAL 
(en) Alex Schwazer – Track and Field Statistics
Knut Gløersen

Knut Håken Gløersen
(født 30. januar 1932,
død 3. mai 2004)
var en norsk filmfotograf fra Elverum, kjent fra
nær tyve norske spillefilmer og flere kortfilmer.
Han lærte tegnefilm hos ABC Film under Bjørn Aronsen og
jobbet med Pål Bang-Hansen, Erik Løchen og Arnljot Berg.  I tillegg har
han filmet frilans for Forsvarets filmavdeling, Akershus festning


== Premier ==
Oslo bys kulturstipend
Statens stipend for eldre fortjente kunstnere


== Verker ==
Ingen roser… takk 1979, regi Leif Erlsboe
Olsenbanden & Dynamitt-Harry på sporet 1977
Den sommeren jeg fylte 15 1976, regi Knut Andersen
Einar Schankes gledeshus 1975
Glade vrinsk 1975, regi Knut Bohwim
Olsenbandens siste bedrifter 1975, regi Knut Andersen
Bobbys krig 1974, regi Arnljot Berg
Knutsen & Ludvigsen 1974, regi Ola Winger
Knut Formos siste jakt 1973, regi Erik Løchen
Jentespranget 1973
Lukket avdeling 1972, regi Arnljot Berg
Motforestilling 1972, regi Erik Løchen
3 1971, regi Nicole Macé
Douglas (film) 1970, regi Pål Bang Hansen
Hennes meget kongelige høyhet 1968, regi Arnljot Berg
Skrift i sne 1966, regi Pål Bang Hansen


== Referanser ==


== Eksterne lenker ==
(en) Knut Gløersen på Internet Movie Database 
(sv) Knut Gløersen i Svensk Filmdatabas 
(fr) Knut Gløersen på Allociné 
(en) Knut Gløersen på AllMovie
Daudmannsodden

Daudmannsodden er en 3 km lang odde på det sørvestlige hjørnet av Oscar II Land på Spitsbergen, Svalbard. Det er sørspissen av det flate kystområdet Daudmannsøyra, og stikker ut som høyre (nordlige) bredd av utløpet til Isfjorden. Det står en fyrlykt på odden som er fredet i henhold til lov om kulturminner.
Stedet fikk sitt navn av norske fangstmenn som mistet en kamerat i området.


== Eksterne lenker ==
«Daudmannsodden». Kulturminnesøk. Riksantikvaren – Direktoratet for kulturminneforvaltning.
Abubaker Kaki Khamis

Abubaker Kaki Khamis (født 21. juni 1989) er en sudansk mellomdistanseløper som har spesialisert seg på 800 meter. Han fikk sitt store internasjonale gjennombrudd i sesongen 2008. Han ble juniorverdensmester på 800 meter, og vant i tillegg gull i innendørs-VM for seniorer.
Suksessen har foreløpig uteblitt i de store internasjonale utendørsmesterskapene. Under OL 2008 i Beijing ble han utslått i sitt semifinaleheat, og under VM 2009 i Berlin falt han i semifinalen og måtte bryte løpet.


== Referanser ==


== Eksterne lenker ==
(en) Abubaker Kaki Khamis – Olympics.com 
(en) Abubaker Kaki Khamis – Olympic.org 
(en) Abubaker Kaki Khamis – Olympedia 
(en) Abubaker Kaki Khamis – Sports-Reference (OL-resultater – arkivert) 
(en) Abubaker Kaki Khamis – World Athletics 
(en) Abubaker Kaki Khamis – Diamond League 
(en) Abubaker Kaki Khamis – Track and Field Statistics
Christina Obergföll

Christina Obergföll (født 22. august 1981 i Offenburg, Baden-Württemberg) er en tysk friidrettsutøver som konkurrerer i spydkast.
Obergfölls første store mesterskap var OL 2004 i Athen, der hun ikke gikk videre til finalen. Under VM 2005 slo hun til med ny personlig rekord med 70,03. Dette var samtidig ny europarekord, og resultatet holdt til sølvmedalje etter Osleidys Menéndez fra Cuba. 
I VM 2007 i Osaka satte hun igjen ny personlig rekord i spydfinalen. Denne gangen kastet hun 70,20, og dette resulterte i en ny sølvmedalje, denne gangen bak Barbora Špotáková. 
Hun deltok også under OL 2008 i Beijing, der hun tok sølv med et kast på 66,13. Špotáková tok gullmedaljen.


== Referanser ==


== Eksterne lenker ==
(en) Offisielt nettsted 
(en) Christina Obergföll – kategori av bilder, video eller lyd på Commons 
(de) Christina Obergföll – Munzinger Sportsarchiv 
(en) Christina Obergföll – Olympics.com 
(en) Christina Obergföll – Olympic.org 
(en) Christina Obergföll – Olympedia 
(en) Christina Obergföll – Sports-Reference (OL-resultater – arkivert) 
(de) Christina Obergföll – Tysklands olympiske komité 
(en) Christina Obergföll – World Athletics 
(en) Christina Obergföll – European Athletic Association 
(en) Christina Obergföll – Diamond League 
(en) Christina Obergföll – Track and Field Statistics
Kapp Linné

Kapp Linné er det nordvestligste punktet til Nordenskiöld Land og er det sørlige punktet på muningen til Isfjorden på Spitsbergen, Svalbard. Stedet har sitt navn etter den svenske botanikeren Carl von Linné (1707–78). På Kapp Linné ligger Kapp Linné fuglereservat som ble opprettet ved kongelig resolusjon 1. juni 1973 og er på 1 891 dekar.
På Kapp Linné ligger den nå automatiserte Isfjord radio, som i dag fjernstyres fra Bodø radio. Byggene som tilhørte radiostasjonen blir om vinteren benyttet til overnatting for turister. Om sommeren er byggene for det meste ikke i bruk, bortsett fra enkelte mastergradskurs i regi av UNIS. Stasjonen får strøm fra et dieseldrevet generator.


== Eksterne lenker ==
Kapp Linné Stadnamn i norske polarområde, Norsk polarinstitutt
Voula Patoulidou

Paraskevi «Voula» Patoulidou (gresk: Βούλα Πατουλίδου, født 29. mars 1965, er en gresk tidligere friidrettsutøver som konkurrerte i hekkeløp. Etter idrettskarrieren satset hun på en karriere innen politikken.


== Friidrettskarriere ==
Patoulidous største suksess kom under OL 1992 i Barcelona, der hun vant olympisk gull på 100 meter hekk. Før mesterskapet hadde Patoulidou en personlig rekord på 12,96. I semifinalen forbedret hun til tiden til 12,88, og deretter vant hun finalen på tiden 12,64. Storfavoritten Gail Devers falt på den siste hekken og endte nede på femteplass.
Bortsett fra OL-seieren har hun ingen større meritter fra verdensmesterskap eller olympiske leker.


== Politikerkarriere ==
Høsten 2006 Patoulidou kandidat i regionvalget i Tessaloniki for PASOK, men tapte valget.


== Referanser ==


== Eksterne lenker ==
(de) Voula Patoulidou – Munzinger Sportsarchiv 
(en) Voula Patoulidou – Olympics.com 
(en) Voula Patoulidou – Olympic.org 
(en) Voula Patoulidou – Olympedia 
(en) Voula Patoulidou – Sports-Reference (OL-resultater – arkivert) 
(gr) Voula Patoulidou – Hellas olympiske komité 
(en) Voula Patoulidou – World Athletics
Carayonemidae

Carayonemidae er en gruppe med plantelus som hører til gruppen skjoldlus, Coccoidea. De er insekter med sugende munndeler og hører til i den store gruppen nebbmunner. Familien ble nylig (2000) beskrevet og er bare kjent fra den Neotropiske region.


== Utseende ==
Mer eller mindre dråpeformede, ovale skjoldlus, kroppen er ganske flat. Beina og antennene er korte og kraftige, antennene har en lang børste ytterst. Åndehullene (spiraklene) på thorax og bakkroppen sitter åpent på oversiden av dyret. Oversiden har spesielle, buskete børster. Bakerst har de en par vedheng, anallober.


== Levevis ==
Carayonidae er funnet mellom løvstrø og mose på fuktige steder, man antar at de kan være halv-akvatiske. Hos én art går hunnens utvikling gjennom fire nymfestadier. Ellers er ingenting kjent om biologien deres.


== Utbredelse ==
Familien er bare kjent fra den Neotropiske region, med arter beskrevet fra Mellom-Amerika.


== Systematisk inndeling ==
Familien blir delt i fire slekter med én art i hver.

ordenen Nebbmunner, Hemiptera
underordenen Plantelus, Sternorrhyncha
overfamilien Skjoldlus, Coccoidea
familien Carayonemidae
Baloghicoccus costaricensis Kozár & Koncz-Benedicty, 2000
Carayonema orousseti Richard, 1986
Foldicoccus monikae Kozár & Koncz-Benedicty, 2000
Mahunkacoccus mexicoensis Kozár & Koncz-Benedicty, 2000


== Kilder ==
Kozár, F. og Koncz-Benedicty, Z. (2000) Carayonemidae of the Neotropical Region eith the description of new genera and species (Homoptera: Coccoidea). Folia Entomologica Hungarica. [1]
ScaleWeb, Carayonidae


== Eksterne lenker ==
(en) Carayonemidae i Encyclopedia of Life 
(en) Carayonemidae i Global Biodiversity Information Facility 
Carayonemidae – detaljert informasjon på Wikispecies
Ymerbukta

Ymerbukta er en 6 km dyp bukt eller fjord på nordsiden av Isfjorden, sørøst på Oscar II Land på Spitsbergen, Svalbard. Ymerbukta avgrenses i sør av Selmaneset og Erdmannodden og innerst i bukta ligger Esmarkbreen.

Bukta lgger under fjellene Sten De Geerfjellet og Ramfjellet (614 m) i øst, og Värmlandsryggen (575 m) i vest. Umiddelbart vest for denne ryggen starter Trygghamna. Området tilhører Nordre Isfjorden nasjonalpark.


== Eksterne lenker ==
Ymerbukta Stadnamn i norske polarområde, Norsk polarinstitutt
David Payne

David Payne (født 27. juli 1982, Cincinnati, Ohio) er en amerikansk friidrettsutøver som konkurrerer i hekkeløp.
Payne konkurrerer hovedsakelig på 110 meter hekk, og han fikk sitt internasjonale gjennombrudd i 2007 da han under VM i Osaka satte ny personlig rekord med 13,02 og ble nummer tre i finalen. Tidligere samme år hadde han blitt nummer to i de panamerikanske lekene. Han deltok under Sommer-OL 2008 der han tok sølv etter et løp på 13,17. Under VM 2009 ble det bronse på tiden 13,24.


== Personlige rekorder ==
110 meter hekk – 13,02


== Referanser ==


== Eksterne lenker ==
(en) David Payne – Olympics.com 
(en) David Payne – Olympic.org 
(en) David Payne – Olympedia 
(en) David Payne – Sports-Reference (OL-resultater – arkivert) 
(en) David Payne – USAs olympiske komité 
(en) David Payne – World Athletics 
(en) David Payne – USATF
Knut Formos siste jakt

Knut Formos siste jakt var en film fra 1973 med Erik Løchen som regissør, grunnet sykdom ble regien fullført av Jan Erik Düring. Filmen handler om den sagnomsuste jegeren Knut Formo på hans deliriske femdagers fjelltur på 1820-tallet for å felle en hvit rein i Jotunheimen. Filmen ble vist ved den første Drøbak Filmfestival i 1973.


== Medvirkende ==
Knut Husebø som Knut Formo
Anne Marie Ottersen som Huldra
Katja Medbøe som Knuts kjæreste
Espen Skjønberg som Presten
Ola Isene som Klokkeren


== Referanser ==


== Eksterne lenker ==
(en) Knut Formos siste jakt på Internet Movie Database 
(no) Knut Formos siste jakt i Nasjonalbibliotekets filmografi 
(no) Knut Formos siste jakt hos Filmfront 
(sv) Knut Formos siste jakt i Svensk Filmdatabas 
(en) Knut Formos siste jakt på AllMovie
Borebukta

Borebukta, tidligere kjent som Tundra Bay, er en 4,5 km bred og inntil 10 km lang lang bukt på nordsiden av Isfjorden, på Oscar II Land, Spitsbergen, Svalbard. Borebukta ligger på vestsiden av Bohemanflya og innerst i bukta ligger Borebreen.
I sør reiser fjellet Syltoppen (680 m) seg, mens Ramfjellet (614 m) avgrenser området i sør. I øst er det Bohemanneset med fyrlykt og Boheman fuglereservat som avgrenser bukta. Området tilhører Nordre Isfjorden nasjonalpark.


== Eksterne lenker ==
Borebukta Stadnamn i norske polarområde, Norsk polarinstitutt
Denise Lewis

Denise Lewis (født 27. august 1972 i West Bromwich) er en britisk friidrettsutøver. 
Hennes fremste meritt er gullmedaljen i sjukamp fra OL 2000 i Sydney. Hun har også gullmedaljer fra Samveldelekene (1994 og 1998), sølv i VM (både 1997 og 1999) og bronse fra OL 1996 i Atlanta.


== Personlige rekorder ==


== Referanser ==


== Eksterne lenker ==
(en) Denise Lewis – kategori av bilder, video eller lyd på Commons 
(en) Denise Lewis på Internet Movie Database 
(en) Denise Lewis hos The Movie Database 
(de) Denise Lewis – Munzinger Sportsarchiv 
(en) Denise Lewis – Olympics.com 
(en) Denise Lewis – Olympic.org 
(en) Denise Lewis – Olympedia 
(en) Denise Lewis – Sports-Reference (OL-resultater – arkivert) 
(en) Denise Lewis – Storbritannias olympiske komité 
(en) Denise Lewis – Commonwealth Games Federation 
(en) Denise Lewis – World Athletics 
(en) Denise Lewis – Track and Field Statistics
Oh Carol

«Oh Carol» er en sang med melodi og tekst av Nicky Chinn og Mike Chapman, utgitt av det engelske rockebandet Smokie på singel med RAK Records i mai 1978. Produsenter var Nicky Chinn og Mike Chapman.


== Norsk versjon ==
Steinar Fjeld har skrevet en norsk tekst. Den norske tittelen er «Å Kari».


=== Innspilling ===
Septimus. Utgitt på singlen Talent TS 069 i 1978.


== Neil Sedakas Oh! Carol ==
Det finnes én sang til med samme tittel. Melodien er skrevet av Neil Sedaka og teksten av Howard Greenfield. Den ble utgitt på single for RCA Victor med Neil Sedaka i 1959.


== Listeplasseringer ==


== Referanser ==
Elite Prospects

Elite Prospects er en svenskeid statistikkdatabase og overgangsportal for ishockey.
Elite Prospects ble grunnlagt i Kalmar i 1999 av studenten Johan Nilsson. I begynnelsen var nettstedet hovedsakelig en nyhetsbasert 
side hvor svenske hockeybegivenheter ble presentert på engelsk, men etter hvert gikk man over til å fokusere på statistikk og spilleroverganger,
noe som fikk nettstedet til å vokse.Databasen omfatter statistikk for lag i diverse senior- og juniorserier i Sverige samt fra de største ligaene i Nord-Amerika og Europa. Rundt hundre frivillige hjelper til og bidrar på Elite Prospects. I 2019 hade Elite Prospects en million unike besøkere per uke.


== Referanser ==


== Eksterne lenker ==
(en) Offisielt nettsted 
Elite Prospects på Twitter
Hans Lipperhey

Hans Lipperhey (eller Jan Lipperhey, Hans Lippershey, Johannes Lipperhey, Hans Lippersheim, Hans Laprey; født ca. 1570 i Wesel i det som nå er Tyskland; død i september 1619 i Middelburg) var en tysk-nederlandsk brillemaker som oppfant teleskopet.
Lipperhey flyttet i 1594 til Middelburg i dagens nederlandske provins Zeeland og slo seg ned der som brillemaker. I oktober 1608 fremla han som patentsøknad for Zeelands råd et instrument for å se ting i det fjerne, og fikk i oppdrag om å sette det i produksjon. Det kom på markedet senere samme år, og allerede i 1609 var Lipperheys kikkert, kalt teleskop, i salg også i Paris. Det kunne forstørre tre ganger (3x).
Lippersheys patentsøknad nevnes såvidt vites for første gang mot slutten av en diplomatisk rapport fra en sendeferd til Holland fra Kongedømmet Siam sendt av den siamesiske kong Ekathotsarot: Ambassades du Roy de Siam envoyé à l'Excellence du Prince Maurice, arrive a La Haye, le 10. septembr. 1608). Denne diplomatiske rapport ble raskt kjent i store deler av Europa, noe som førte til eksperimenter blant andre forskere. Italieneren Paolo Sarpi, som, mottok rapporten i november 1608, satte i gang, likeså engelskmannen Thomas Harriot i 1609, likeså Galileo Galilei. Det var med en egen forbedret utgave av Lipperhey-teleskopet at Galileo Galilei kom til et gjennombrudd innen astronomien.
Lipperheys patentsøknad for sitt rør nådde imidlertid ikke frem. Grunnen var at han i oktober 1608 ikke (lenger) var den eneste som forstod seg på kunsten å bygge kikkerter. Men uansett fikk Lipperhey godt betalt for tegningene til sin oppfinnelse av den nederlandske regjering. Ved siden av Hans Lipperhey gjorde også Jacob Adriaanszon, kalt Metius av Alkmaar, og dessuten Zacharias Janssen, krav på å ha oppfunnet instrumentet.
Striden om hvem som var først ute med kikkerten ble første gang skildret i bokform i 1655. Boken het De vero telescopii inventore og var skrevet av Pierre Borel. I denne boken er det også en avbildning av Lipperhey.


== Litteratur ==
Rolf Riekher: Fernrohre und ihre Meister. 2. Auflage, Berlin 1990, S. 19–21.
Biografi i Gallio Project (engelsk)
Albert Van Helden: Measuring the Universe: Cosmic Dimensions from Aristarchus to Halley


== Referanser ==
Sørhaugøy fyr

Sørhaugøy fyr ble bygget i 1846 og ligger i Haugesund kommune. Sørhaugøy er den nordligste øyene i øygruppen som samlet omtales som Vibrandsøy. Sørhaugøy ligger ut mot det værharde havstykket Slettå, i den nordlige innseilingen til den travle skipsleden gjennom Karmsundet og til Haugesund havn. Øyen er adskilt fra de øvrige øyene på Vibrandsøy med et smalt sund uten bro. Fyrets kai og et tilhørende, mindre sjøhus ligger ned til dette sundet. Selve fyret består av sammenbygd fyrtårn og vokterbolig med karakteristisk kirkelignende form. Fyret ble nedlagt i 1952 og erstattet av en lykt på stativ like vest for den gamle fyrbygningen.  

Sørhaugøy fyr kalles på folkemunne Tonjer. Tonjer er en holme like nord for Sørhaugøy.
Sørhaugøy med fyrbygning og sjøhus er fredet etter kulturminneloven og tilhører Karmsund Folkemuseum i Haugesund. Fyret har et restaureringsbehov og er stengt for publikum.


== Se også ==
Liste over norske fyr
Norsk Fyrhistorisk Forening


== Eksterne lenker ==
Norsk Fyrliste 2008
«Sørhaugøy fyr». Kulturminnesøk. Riksantikvaren – Direktoratet for kulturminneforvaltning.
Blast

BLAST (Basic Local Alignment Search Tool) er en samling programmer for analyse av biologiske sekvensdata. Det blir brukt for å sammenligne DNA- eller proteinsekvenser med data fra store databaser. Disse databasene er som oftest tilgjengelige for alle, men det er også mulig å bruke egne data som ikke er offentlig tilgjengelige.


== Bruk ==
BLAST krever at brukeren gir en sekvens som startpunkt. BLAST sammenligner denne med sekvensene i databasen, og resultatet den gir tilbake er en rekke lokale sammenstillinger. Hver sammenstilling får en score som sier noe om hvor godt resultatet er, det vil si hvor signifikant sammenstillingen er eller om treffet kan skje ved en tilfeldighet. Dette kan brukes til å identifisere en sekvens, om den allerede er i databasen, eller til å finne ut hvilke andre sekvenser den er evolusjonært i slekt med. Dette siste kan hjelpe til med å finne funksjonen til brukerens sekvens.
Algoritmen er basert på matematiske metoder som ble utviklet av Stephen Altschul og Samuel Karlin på 1990-tallet. Idéen bygger på at det er sannsynlig at sammenstillinger med mange treff har små felles biter med stor identitet (likhet). BLAST finner slike biter, og disse blir så forstørret på søk etter bedre og lengre sammenstillinger.


== Søkeresultater ==
Likheten mellom søkesekvensen og databasesekvensene er definert ved hjelp av en score og en e-verdi.
Scoren er en kvantitativ vurdering av likheten mellom søkesekvensen med en kjent sekvens fra databasen. Hvis scoren er høy, er det også mange likheter mellom sekvensene.
E-verdien uttrykker det forventede antall treff som har en score som er minst like høy som den aktuelle verdien. Jo mindre e-verdien er, desto bedre er treffet.  


== Se også ==
Bioinformatikk
DNA
DNA-sekvensering
Genom
Protein
Sekvenssammenstilling


== Referanser ==


== Litteratur ==
Korf, I., Yandell, M., Bedell, J. BLAST. O'Reilly, Sebastopol, CA, 2003, ISBN 0-596-00299-8
McGinnis S., & Madden T.L., (2004) BLAST: at the core of a powerful and diverse set of sequence analysis tools. Nucleic Acids Res. 32:W20-W25, BLAST: at the core of a powerful and diverse set of sequence analysis tools
Altschul, S.F., Madden, T.L., Schaffer, A.A., Zhang, J., Zhang, Z., Miller, W. & Lipman, D.J. (1997) Gapped BLAST and PSI-BLAST: a new generation of protein database search programs. Nucleic Acids Res. 25:3389-3402. Medline
Geer, L.Y., Domrachev, M., Lipman, D.J. & Bryant, S.H. (2002) CDART: Protein Homology by Domain Architecture Genome Res. 2002 12: 1619-1623. PMID 12368255
Sansom, C. (2000): Database searching with DNA and protein sequences: an introduction. In: Brief Bioinform. Bd. 1, S. 22-32. PMID 11466971 PDF


== Eksterne lenker ==
(en) Offisielt nettsted 
European Bioinformatics Institute (EBI): NCBI-BLAST2
European Bioinformatics Institute (EBI): WU-BLAST2
University of California, Santa Cruz (UCSC): BLAT
mpiBLAST Parallel VersionTutorials:

NCBI-BLAST Tutorial
BLAST HOWTO — på OpenWetWare wiki
Using the Basic Local Alignment Search Tool (BLAST)
Derrick Brew

Derrick Brew (født 28. desember 1977) er en amerikansk friidrettsutøver (sprinter).
Brews har opplevd sine største suksesser som del av det amerikanske stafettlaget på 4 x 400 meter. Brew var med på å vinne VM-gull både i 2001 og 2005. USA løp også først over mål i VM 2003, men da det senere fremkom at Calvin Harrison hadde vært dopet, ble USA fratatt seieren, og Frankrike overtok gullmedaljene. Brew deltok også i OL 2004, der USA også vant gull på 4 × 400 meter. Han tok også bronsemedaljen individuelt på 400 meter etter landsmennene Jeremy Wariner og Otis Harris.


== Personlige rekorder ==
200 meter – 20,42
400 meter – 44,29


== Referanser ==


== Eksterne lenker ==
(en) Derrick Brew – Olympedia 
(en) Derrick Brew – Sports-Reference (OL-resultater – arkivert) 
(en) Derrick Brew – USAs olympiske komité 
(en) Derrick Brew – World Athletics 
(en) Derrick Brew – Track and Field Statistics